<p>O CASTRO DE ALTAMIRA (TABOEXA, AS NEVES)
</p><p>Deste castro romanizado proceden numerosos achados casuais que tal vez poidan ser relacionados cun obradoiro de fundición de bronces.
</p><p>A maior parte das pezas parecen ser descartes debidos a defectos de fundición e destinados polo tanto a ser fundidos de novo. Pola ausencia de restos de moldes descoñecemos cantas destas terían sido producidas no taller e cantas adquiridas como ferralla no exterior.
</p><p>En calquera caso, percíbense dúas tradicións diferentes: a romana clásica (pequenas aras, lucernas, un Mercurio, un togado, un bóvido, un pé co calceus senatorius, un brazo, unha man con coroa...) e a indíxena (restos de sítulas decoradas, fíbulas, fibelas, talvez a carrilleira dun casco...)
</p>
Moedas, escouras, crisois e fragmentos cerámicos completan os achados deste xacemento pendente dunha investigación detallada.
<a href="//www.flickr.com/people/92249242@N00" class="extiw" title="flickruser:92249242@N00">Álvaro Pérez Vilariño</a>
CC BY-SA 2.0
<a href="//commons.wikimedia.org/wiki/Flickr" class="mw-redirect" title="Flickr">Flickr</a>: <a rel="nofollow" class="external text" href="https://www.flickr.com/photos/92249242@N00/10476868095">Mercurio. Bronce.</a>